

# Üllés Nagyközségi önkormányzat

 *6794 Üllés, Dorozsmai út 40.*

 *62/282-122*

 *62/582-050,* *: hivatal@ulles.hu*

*Tárgy: Hitelfelvétel kezdeményezése az OTP Bank Nyrt-nél – az általános iskola energetikai korszerűsítésére benyújtott KEOP-5.7.0/15-2015-0042 azonosító számú pályázat finanszírozására*

*Az előterjesztést tárgyalja: Pénzügyi Bizottság és Képviselőtestület*

*Tisztelt Képviselőtestület!*

Üllés Nagyközségi Önkormányzat 2015. szeptember 15-én kelt támogatási szerződés értelmében a Nemzeti Fejlesztési Minisztérium KEOP-5-7-0/15-2015-0042 azonosító számú pályázatát 74.603.433 Ft támogatásban részesítette. A pályázati felhívás értelmében vállalni kellett a szoros befejezési/megvalósítási határidőket, mely azt jelenti, hogy a teljes beruházást 2015. december 15. napjáig mind műszakilag, mind pénzügyileg zárnunk kell.

Így annak érdekében, hogy az iskola energetikai korszerűsítése mellett párhuzamosan folyó pályázatokat és egyéb működési kiadásainkat biztonságosan finanszírozni tudjuk, javaslom hitel felvételét számlavezető bankunknál.

A fentiekre tekintettel az alábbi határozati javaslatot teszem:

HATÁROZATI JAVASLAT - I.

**Tárgy**: *Hitelfelvétel kezdeményezése az OTP Bank Nyrt-nél – az általános iskola energetikai korszerűsítésére benyújtott KEOP-5.7.0/15-2015-0042 azonosító számú pályázat finanszírozására*

HATÁROZATI JAVASLAT – I.

Üllés Nagyközség Képviselőtestülete az Új Széchenyi Terv Környezet és Energia Operatív Program támogatási rendszeréhez benyújtott KEOP-5.7.0/15-2015-0042 azonosító számú támogatás alapján korszerűsítésre kerülő Fontos Sándor Általános és Alapfokú Művészeti Iskola és tornaterem beruházási költségei kifizetéséhez – a pályázati támogatás leutalásáig – 74.603.433 Ft összegben támogatás-megelőlegzési hitelfelvételt kezdeményez az OTP Bank Nyrt-nél. A hitel végső lejárata 2016. szeptember 15., a hitelfelvétel biztosítéka bevétel engedményezés a hitelfelvétel teljes összegére.

A Képviselőtestület kötelezettséget vállal a hitel visszafizetésére és a mindenkori éves adósságszolgálat mindenkori éves költségvetésbe történő betervezésére.

A Képviselőtestület felhatalmazza a polgármestert és a gazdasági vezetőt, hogy az ügylet egyéb feltételeiről megállapodjanak a hitelt nyújtó bankkal és a fentiek szerinti hitelszerződést aláírják.

Erről jegyzőkönyvi kivonaton értesítést kap:

1. Nagy Attila Gyula polgármester
2. Fáncsik Judit gazdálkodási ügyintéző
3. OTP Bank Nyrt
4. Csongrád Megyei Kormányhivatal, Szeged
5. Irattár

HATÁROZATI JAVASLAT – II.

Üllés Nagyközség Képviselőtestülete nem támogatja, hogy Üllés Nagyközségi Önkormányzat hitelfelvételt kezdeményezzen a KEOP-5-7-0/15-2015-0042 azonosító számú projekt finanszírozására, a pályázati támogatás leutalásáig.

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Sugár Anita jegyző

3) Gazdálkodási ügyintéző

4) Irattár

Üllés, 2015. szeptember 21.

Nagy Attila Gyula

polgármester